বগুড়া সংবাদ ডট কম (সোনাতলা সংবাদদাতা মোশাররফ হোসেন) : সোনাতলায় বন্যা কবলিত এলাকায় দুটি ভেটেরিনারি মেডিক্যাল ক্যাম্প স্থাপন করা হয়েছে। ক্যাম্পে মেডিক্যাল টিমের সদস্যরা নিরলস ভাবে গবাদি পশুর ফ্রি চিকিৎসা সেবা প্রদান ও প্রয়োজনীয় ওষুধ বিতরণের কাজ করছেন। উপজেলা প্রাণি সম্পদ অফিসার ডা.একেএম রুহুল আমিন জানান বর্তমানে কোনো প্রকার ওষুধ সংকট নেই। মেটিক্যাল টিমের তৎপর রয়েছেন। উপজেলার পাকুল্যা,তেকানী চুকাই নগর এলাকাসহ অন্যান্য এলাকায় ঘুরে দেখা য়ায় বন্যা কবলিত এলাকার প্রায় সব গবাদি পশু ওয়াপদা বাঁধে, কিংবা বাঁধের পূর্ব পাশের শিক্ষা প্রতিষ্ঠানে অথবা আত্মীয়-স্বজনের উঁচু বাড়িতে রাখা হয়েছে। ভিএফএ মোঃ শাহজাহান আলী ও মাহফুজার রহমানসহ টিমের অন্যান্য সদস্যদেরকে গবাদি পশুর চিকিৎসার কাজে ব্যস্ত থাকতে দেখা গেছে। উপজেলা প্রাণি সম্পদ অফিসার ডা.একেএম রুহুল আমিন মেডিক্যাল টিমের কার্যক্রম তদারকি করছেন ও গবাদি পশুর খোঁজ খবর রাখছেন। তিনি জানান, চলতি আগস্ট মাসের শুরু থেকে শনিবার (১৯ আগস্ট) পর্যন্ত ২,৬২৩টি গরু ও ৯৫০টি ছাগলের ভ্যাকসিন দেয়া হয়েছে। এছাড়া ১,৭৩৯টি গরু ও ছাগলের চিকিৎসা করা হয়েছে। কৃমি নাশক ও খাবার রুচি বৃদ্ধির জন্য ট্যাবলেট, স্যালাইন ইত্যাদি প্রদান করা হয়েছে। এলাকাবাসীর প্রত্যাশা মেডিক্যাল টিম দীর্ঘদিন রাখা প্রয়োজন। এতে গবাদি পশু ও হাঁস-মুরগীর চিকিৎসা ক্ষেত্রে জনসাধারণ সুবিধা পাবে।